《和子贤秋日晚望》
宋代·欧阳澈

溪山泼墨水云秋，似绮馀霞次第收。灿灿拒霜铺蓼岸，双双属玉舞蘋洲。

杳无锦字来凭雁，拟灭机心试狎鸥。望里碧云还又合，数峰江上忍抬眸。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。